MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                                                                    
       HOTĂRÂREA NR.349
privind mandatarea reprezentantului Municipiului Craiova în Adunarea Generală a Asociaților  S.C. Eco Urbis Craiova S.R.L., să semneze contractele de mandat ale membrilor Consiliului de Administrație
           Consiliul Local al Municipiului Craiova, întrunit în sedinţa extraordinară din data de 22.07.2026.

           Având în vedere referatul de aprobare nr.253487/2026, raportul nr.230285/2026 al Direcţiei Servicii Publice și raportul de avizare nr.254002/2026 al Direcției Juridice, Asistență de Specialitate și Contencios Administrativ, prin care se propune mandatarea reprezentantului Municipiului Craiova în Adunarea Generală a Asociaților  S.C. Eco Urbis Craiova S.R.L., să semneze contractele de mandat ale membrilor Consiliului de Administrație și avizele nr.25/2026 al Comisiei I-Buget Finanţe, Studii, Prognoze şi Administrarea Domeniului, nr.21/2026 al Comisiei III-Servicii Publice, Liberã Iniţiativã şi Relaţii Internaţionale și nr.29/2026 al Comisiei V-Juridică, Administraţie Publică şi Drepturi Cetăţeneşti;
În conformitate cu prevederile Ordonanţei de Urgenţa a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare, Hotărârii Guvernului nr.639/2023 pentru aprobarea normelor metodologice de aplicare a Ordonanţei de Urgenta a Guvernului nr.109/2011 privind guvernanţa corporativă a întreprinderilor publice, cu modificările si completările ulterioare și Legii nr.31/1990 - Legea societăţilor, republicată, cu modificările şi completările ulterioare;
În temeiul art.129 alin.2 lit. d, coroborat cu alin.7 lit. n, art.132, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;
                                                         HOTĂRĂŞTE:
            Art.1. Se aprobă mandatarea reprezentantului Municipiului Craiova în Adunarea Generală a Asociaților  S.C. Eco Urbis Craiova S.R.L., dna. Nemțeanu Oana Elena, să semneze contractele de mandat ale membrilor Consiliului de Administrație. 
            Art.2. Se aprobă durata contractelor de mandat ale membrilor Consiliului de Administrație de 4 ani de la data semnării acestora de către părți.
            Art.3. Se aprobă mandatarea reprezentantului Municipiului Craiova în Adunarea Generală a Asociaților  S.C. Eco Urbis Craiova S.R.L., dna. Nemțeanu Oana Elena, pentru revocarea dlui. Grigore Marinel Cristian din funcția de administrator al S.C. Eco Urbis Craiova S.R.L., odată cu înregistrarea noilor administratori la Oficiul Național al Registrului Comerțului Dolj, urmând să îndeplinească atribuțiile de Director General al S.C. Eco Urbis Craiova S.R.L., până la data de 29.01.2027.
            Art.4. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, dna. Nemțeanu Oana Elena, Direcţia Servicii Publice, dl. Grigore Marinel Cristian şi S.C. Eco Urbis Craiova S.R.L. vor aduce la îndeplinire prevederile prezentei hotărâri.

